Борис Младенов-Young
Завърнах се след двадесет години…

chitanka.info

Завърнах се след двадесет години

в обрасъл като джунгла бащин двор;

домът безлюден, пуст и цял в руини

навяваше гробовен мир след мор.

И в мен нахлуха спомени любими —

за детството, за буйни младини,

за часове и дни незабравими,

с които тоз кът свиден ме дари.

И ето ме, обратно пак в чужбина,

в кокетна къщичка до океана —

на плажа ходя всеки ден пешком…

Щастлив и горд съм в новата родина,

ала, уви! сърцето ми остана

там, в онзи пуст, порутен бащин дом!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.